Document ID: 31977R1881

KOMISSION ASETUS (ETY) N:o 1881/77 annettu 17 päivänä elokuuta 1977 paddy- eli raakariisille ja osittain hiotulle riisille ennakolta vahvistettujen tuontimaksujen ja vientitukien tarkistamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon riisialan yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), sellaisena kuin se on muutettuna asetuksella (ETY) N:o 1158/77(2), ja erityisesti sen 13 artiklan 5 kohdan ja sen 17 artiklan 6 kohdan,
ottaa huomioon riisiin ja rikkoutuneisiin riisinjyviin sovellettavan maksun ennakkovahvistussäännöistä 21 päivänä kesäkuuta 1976 annetun neuvoston asetuksen (ETY) N:o 1428/76(3) ja erityisesti sen 10 artiklan 2 kohdan,
sekä katsoo, että
asetuksen (ETY) N:o 1418/76 13 artiklan 2 kohdan ja 17 artiklan 4 kohdan mukaisesti todistushakemuksen jättöpäivänä sovellettava maksu tai tuki on ennakolta vahvistettaessa tarkistettava tuonti- tai vientikuukauden aikana voimassa olevan kynnyshinnan mukaan; tämä tarkoittaa sitä, että ennakolta vahvistettuun määrään lisätään tai siitä vähennetään todistushakemuksen jättöpäivänä voimassa olevan kynnyshinnan ja tuonti- tai vientipäivänä voimassa olevan kynnyshinnan välinen erotus,
paddy- eli raakariisille ja osittain hiotulle riisille ei ole vahvistettu kynnyshintaa; asetuksen (ETY) N:o 1428/76 10 artiklan 1 kohdan ja riisin vientitukien myöntämistä ja niiden määrän vahvistamisperusteita koskevista yleisistä säännöistä 21 päivänä kesäkuuta 1976 annetun neuvoston asetuksen (ETY) N:o 1431/76(4) 7 artiklan säännöksistä kuitenkin seuraa, että tarkistus tehdään paddy- eli raakariisin osalta esikuoritun riisin kynnyshinnan perusteella ja osittain hiotun riisin osalta kokonaan hiotun riisin kynnyshinnan perusteella käyttämällä asetuksen (ETY) N:o 1418/76 19 artiklan a alakohdassa tarkoitettuja muuntokertoimia,
edellä tarkoitetuista muuntokertoimista ja niiden soveltamisesta on säädetty muuntokertoimien, jalostuskustannusten ja sivutuotteiden arvon vahvistamisesta riisin eri jalostusasteille 21 päivänä elokuuta 1967 annetulla komission asetuksella N:o 467/67/ETY(5), sellaisena kuin se on viimeksi muutettuna asetuksella (ETY) N:o 1572/77(6), ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistettaessa ennakolta paddy- eli raakariisin ja osittain hiotun riisin tuontimaksua tai vientitukea määrä, joka on tuloksena kynnyshinnan mukaan tehdystä tarkistuksesta asetuksen (ETY) N:o 1418/76 13 artiklan 2 kohdan ja 17 artiklan 4 kohdan mukaisesti, on:
- paddy- eli raakariisin osalta samansuuruinen kuin tuonti- tai vientitodistushakemuksen jättöpäivänä voimassa olevan esikuoritun riisin kynnyshinnan ja tuonti- tai vientikuukautena voimassa olevan esikuoritun riisin kynnyshinnan välinen erotus, johon on sovellettu asetuksen N:o 467/67/ETY 1 artiklan 1 kohdassa vahvistettua muuntokerrointa,
- osittain hiotun riisin osalta samansuuruinen kuin tuonti- tai vientitodistushakemuksen jättöpäivänä voimassa olevan kokonaan hiotun riisin kynnyshinnan ja tuonti- tai vientikuukautena voimassa olevan kokonaan hiotun riisin kynnyshinnan välinen erotus, johon on sovellettu asetuksen N:o 467/67/ETY 1 artiklan 3 kohdassa vahvistettua muuntokerrointa.
2 artikla
Tämä asetus tulee voimaan 1 päivänä syyskuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä elokuuta 1977.

Labels: 2
3
17